《次韵翰林周尧佐先生咏雪禁体 其六》
明代·童轩

非沙非屑迥无尘，六出天然剪刻新。积路崎岖妨过客，扑窗撩乱恼吟人。

看来楼阁疑铺画，飞入园林似放春。酒伴高阳尽凋落，小炉榾柮自堪亲。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。